Oficiālais Vēstnesis L 284 , 19/11/1993 Lpp. 0025 - 0044

Speciālizdevums somu valodā: Nodaļa 13 Sējums 25 Lpp. 0047

Speciālizdevums zviedru valodā: Nodaļa 13 Sējums 25 Lpp. 0047



Komisijas Direktīva 93/91/EEK (1993. gada 29. oktobris), ar ko tehnikas attīstībai pielāgo Padomes Direktīvu 78/316/EEK attiecībā uz mehānisko transportlīdzekļu iekšējo apdari (vadības ierīču, signalizatoru un indikatoru identifikācija) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 92/53/EEK [2], un jo īpaši tās 13. panta 2. punktu, ņemot vērā Padomes Direktīvu 78/316/EEK (1977. gada 21. decembris) par dalībvalstu tiesību aktu tuvināšanu attiecībā uz mehānisko transportlīdzekļu iekšējo apdari (vadības ierīču, signalizatoru un indikatoru identifikācija) [3], un jo īpaši tās 4. pantu, tā kā Direktīva 78/316/EEK ir viena no atsevišķajām direktīvām, kas attiecas uz EEK tipa apstiprinājuma procedūru un kas izstrādāta saskaņā ar Padomes Direktīvu 70/156/EEK; tā kā līdz ar to Direktīvā 70/156/EEK izklāstītie noteikumi, ko piemēro transportlīdzekļu sistēmām, detaļām un atsevišķām tehniskām vienībām, attiecas uz šo direktīvu; tā kā Direktīvas 70/156/EEK 3. panta 4. punktā un 4. panta 3. punktā paredzēts katrai atsevišķajai direktīvai pievienot informācijas dokumentu, kurā iekļauti minētās direktīvas I pielikuma attiecīgie punkti un arī VI pielikumā noteiktais tipa apstiprinājuma sertifikāts, lai tipa apstiprinājumu varētu datorizēt; tā kā Padomes Direktīvā 76/756/EEK (1976. gada 27. jūlijs) par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm [4], kurā jaunākie grozījumi izdarīti ar Direktīvu 91/663/EEK [5], ir noteikts simbols, ko izmanto galveno lukturu līmeņošanas vadības ierīces identificēšanai, un šī identifikācija ir jāsaglabā; tā kā praktiskā pieredze rāda, ka vairākas prasības ir jāgroza vai jāskaidro, jo īpaši, izmantojot jaunus simbolus, kas tagad ir starptautiski atzīti un ko standartizējusi Starptautiskā Standartizācijas organizācija (ISO), kā arī atsakoties no dažiem simboliem, kurus vairs neizmanto; tā kā jāņem vērā jaunās identifikācijas metodes, kurām būtu jākļūst plaši lietotām un kurās vadības ierīces, signalizatorus un indikatorus apzīmējošu simbolu vietā izmanto vārdus vai to saīsinājumus; tā kā pēc sīkākas izpētes pabeigšanas būs jāievieš konkrētas prasības, lai varētu izstrādāt dizainparaugus, kuru pamatā ir šīs jaunās identifikācijas metodes; tā kā šīs direktīvas noteikumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai, IR PIEŅĒMUSI ŠO DIREKTĪVU. 1. pants 1. Direktīvas 78/316/EEK 1. pantu groza tā, lai tā noslēgums būtu šāds: "… pa sliežu ceļiem, kā arī lauksaimniecībā un mežsaimniecībā izmantojamus traktorus un visu veidu pārvietojamus mehānismus." 2. Direktīvas 78/316/EEK pielikumu sarakstu un I, II, III un IV pielikumu groza saskaņā ar šīs direktīvas pielikumu. 2. pants 1. No 1994. gada 1. aprīļa dalībvalstis iekšējās apdares dēļ (vadības ierīču, signalizatoru un indikatoru identifikācija) nedrīkst: - atteikties piešķirt EEK tipa apstiprinājumu vai valsts tipa apstiprinājumu transportlīdzekļa tipam vai - aizliegt transportlīdzekļa reģistrēšanu, pārdošanu vai nodošanu ekspluatācijā, ja tā iekšējā apdare (vadības ierīču, signalizatoru un indikatoru identifikācija) atbilst prasībām, kas noteiktas Direktīvā 78/316/EEK, kuru groza ar šo direktīvu. 2. No 1995. gada 1. oktobra dalībvalstis: - vairs nepiešķir EEK tipa apstiprinājumu transportlīdzekļa tipam, - var atteikties piešķirt valsts tipa apstiprinājumu transportlīdzekļa tipam un - var atteikties reģistrēt, pārdot un nodot ekspluatācijā jaunus transportlīdzekļus, kuriem nav pievienots atbilstības sertifikāts saskaņā ar Direktīvu 70/156/EEK, pamatojoties uz iemesliem saistībā ar iekšējo apdari (vadības ierīču, signalizatoru un indikatoru identifikācija), ja nav izpildītas prasības, kas noteiktas Direktīvā 78/316/EEK, kuru groza ar šo direktīvu. 3. pants 1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 1994. gada 31. martam. Dalībvalstis par to tūlīt informē Komisiju. 2. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces. 3. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva. 4. pants Šī direktīva ir adresēta dalībvalstīm. Briselē, 1993. gada 29. oktobrī Komisijas vārdā – priekšsēdētāja vietnieks Martin bangemann [1] OV L 42, 23.2.1970., 1. lpp. [2] OV L 225, 10.8.1992., 1. lpp. [3] OV L 81, 28.3.1978., 3. lpp. [4] OV L 262, 27.9.1976., 1. lpp. [5] OV L 366, 31.12.1991., 17. lpp. -------------------------------------------------- PIELIKUMS ——— Pielikumu sarakstā:svītro zvaigznīti aiz I līdz IV pielikuma nosaukuma, kā arī attiecīgo zemsvītras piezīmi,V pielikuma nosaukumu aizstāj ar "Informācijas dokuments" unsaraksta beigās pievieno jaunu VI pielikumu ar nosaukumu "EEK tipa apstiprinājuma sertifikāts". Direktīvas I pielikumu groza šādi: Svītro 2.1. punktu. Pielikuma 2.2. un 2.3. punktu pārnumurē par 2.1. un 2.2. punktu. Svītro 2.4. līdz 2.6. punktu. Pielikuma 2.7. līdz 2.9. punktu pārnumurē par 2.3. līdz 2.5. punktu. Pēc 2.5. punkta pievieno šādu jaunu 2.6. punktu: "2.6. Informācijas displejs. "Informācijas displejs" ir ekrāns, kurā var atainot vairāk nekā viena veida informāciju vai ziņojumu." Svītro 2.10. līdz 2.20. punktu. Pielikuma 3.1. punktu aizstāj ar šādu punktu: "3.1. EEK tipa apstiprinājuma pieprasījumu, kas atbilst Direktīvas 70/156/EEK 3. panta 4. punktam un attiecas uz transportlīdzekļa tipa vadības ierīču, signalizatoru un indikatoru identifikāciju, iesniedz ražotājs." Pielikuma 3.2. punktu aizstāj ar šādu punktu: "3.2. Informācijas dokumenta paraugs ir dots V pielikumā." Svītro 3.2.1. punktu. Pielikuma 4. punktu aizstāj ar šādu punktu: "4. EEK TIPA APSTIPRINĀJUMA PIEŠĶIRŠANA 4.1. Ja attiecīgās prasības ir izpildītas, piešķir EEK tipa apstiprinājumu atbilstīgi Direktīvas 70/156/EEK 4. panta 3. punktam. 4.2. EEK tipa apstiprinājuma sertifikāta paraugs ir dots VI pielikumā. 4.3. Katram apstiprinātajam transportlīdzekļa tipam piešķir apstiprinājuma numuru saskaņā ar Direktīvas 70/156/EEK VII pielikumu. Šo pašu numuru tā pati dalībvalsts citam transportlīdzekļa tipam vairs nepiešķir." Pielikuma 5.1.1. punktā pirmo teikumu aizstāj ar šādu teikumu:"Uzstādītās vadības ierīces, signalizatori un indikatori, kas minēti II pielikumā, jāidentificē ar simboliem." Pielikuma 5.1.2. punktu aizstāj ar šādu punktu: "5.1.2. Ja simbolus izmanto, lai identificētu III pielikumā minētās vadības ierīces, signalizatorus un indikatorus, tad šiem simboliem jābūt tādiem, kā norādīts minētajā pielikumā." Pielikuma 5.1.3. punktu aizstāj ar šādu punktu: "5.1.3. Simbolus, kas nav iekļauti II un III pielikumā, drīkst izmantot, lai identificētu šajā direktīvā neminētas vadības ierīces, signalizatorus un indikatorus, ar nosacījumu, ka šos simbolus nevar sajaukt ar tiem, kas atainoti minētajos pielikumos." Pēc 5.1.4. punkta pievieno šādus jaunus punktus: "5.1.5. Lai parādītu ziņojumu no jebkura avota, drīkst izmantot informācijas displejus, kas atbilst šādām prasībām: 5.1.5.1. Bremžu, tālās gaismas un virzienrādītāja signalizatori nedrīkst atrasties vienā un tajā pašā informācijas displejā. 5.1.5.2. Signalizatori un indikatori informācijas displejā sniedz attiecīgo informāciju tad, kad rodas situācija, kas liek tiem iedarboties. 5.1.5.3. Ja vienlaikus parādās divi vai vairāki ziņojumi, tiem vai nu automātiski un secīgi jāatkārtojas, vai jābūt norādītiem tā, lai vadītājs tos spētu saskatīt un atpazīt. 5.1.5.4. Direktīvas III pielikuma prasības attiecībā uz krāsu neskar informācijas displejā esošos signalizatorus un indikatorus." Pielikuma 5.2.3. punktu aizstāj ar šādu punktu: "5.2.3. Šiem simboliem uz fona jābūt skaidri saskatāmiem." Pielikuma 5.2.4. punktu aizstāj ar šādu punktu: "5.2.4. Signalizatoru krāsām jābūt tādām, kā noteikts II un III pielikumā." Pēc 5.2.4. punkta pievieno šādu jaunu 5.2.5. punktu: "5.2.5. Ja vadības ierīce, indikators vai signalizators ir apvienoti, to apzīmēšanai drīkst izmantot kopēju simbolu." Iekavās norādīto 6. un 7. punktu groza šādi: "6. APSTIPRINĀJUMU GROZĪJUMI 6.1. Grozot saskaņā ar šo direktīvu piešķirtu apstiprinājumu, piemēro Direktīvas 70/156/EEK 5. panta noteikumus. 7. RAŽOJUMU ATBILSTĪBA 7.1. Lai nodrošinātu ražojumu atbilstību, jāveic pasākumi saskaņā ar Direktīvas 70/156/EEK 10. pantā paredzētajiem noteikumiem." Svītro iekavās norādīto 8. un 9. punktu. Direktīvas II pielikumu groza šādi: Svītro a) līdz e) piezīmes. Pēc virsraksta iestarpina šādu jaunu teikumu: "(Simboli atbilst Starptautiskā standarta ISO 2575 ceturtajai redakcijai – 1982-11-15.)" Simbolus, kas atainoti 1. līdz 29. attēlā, aizstāj ar šeit 1. līdz 23. attēlā redzamajiem simboliem." +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " Direktīvas III pielikumu groza šādi: Piezīmi svītro. Pēc virsraksta iestarpina šādu jaunu teikumu: "(Simboli atbilst Starptautiskā standarta ISO 2575 ceturtajai redakcijai 1982-11-15.)" Simbolus, kas atainoti 1. un 2. attēlā, aizstāj ar šeit 1. līdz 11. attēlā redzamajiem simboliem." +++++ TIFF +++++ +++++ TIFF +++++ +++++ TIFF +++++ +++++ TIFF +++++ " Svītro V pielikumu un to aizstāj ar šeit atrodamo V pielikumu. Pievieno jaunu VI pielikumu. " V PIELIKUMS +++++ TIFF +++++ +++++ TIFF +++++ +++++ TIFF +++++ "" VI PIELIKUMS +++++ TIFF +++++ +++++ TIFF +++++ " --------------------------------------------------